**Jakub Hromada** (\* 25. máj 1996, Košice) je slovenský profesionálny futbalista, ktorý hráva na poste stredopoliara v českom klube SK Slavia Praha.

Klubová kariéra
---------------

### Mládežnícka kariéra

Hromada začínal s futbalom v mládežníckom tíme KAC Jednota Košice, neskôr pôsobil v MFK Zemplín Michalovce. V roku 2012 sa pripojil k akadémii Juventusu. V Juventuse pôsobil tri roky, hrával aj na hosťovaní v FC Janov. V roku 2015 prestúpil do akadémie v Sampdorii.

#### Hosťovanie v FK Senica

Dňa 12. augusta 2015 bol Hromada poslaný na hosťovanie do slovenského klubu FK Senica. V tíme debutoval o tri dni neskôr pri remíze 1:1 so Slovanom Bratislava. Prvých gólov sa dočkal 12. septembra keď strelil dva góly pri víťazstve 3:1 nad Zemplínom Michalovce. V sezóne 2015/16 odohral 27 zápasov a strelil šesť gólov.

#### Hosťovanie vo Viktorii Plzeň

Dňa 23. júna 2016 bol Hromada poslaný na hosťovanie s opciou do českého klubu Viktoria Plzeň. V tíme debutoval 7. augusta pri remíze 1:1 s Bohemians Praha. Počas hosťovania odohral 24 zápasov a strelil jeden gól. S tímom si zahral aj skupinovú fázu Európskej ligy UEFA 2016/17.

### SK Slavia Praha

20. júna 2017 prestúpil Hromada do českého klubu SK Slavia Praha kde podpísal kontrakt na tri roky. V tíme debutoval 19. augusta proti Bohemians Praha (remíza 0:0). Vo svojej prvej sezóne v Slavii odohral 22 zápasov vo všetkých súťažiach.

Počas sezón 2018/19 a 2019/20 odohral Hromada kvôli dlhodobým zraneniam iba tri zápasy.

#### Hosťovanie v Liberci

V januári 2020 bol Hromada poslaný na hosťovanie do Slovanu Liberec. V tíme debutoval 15. februára pri víťazstve 2:0 nad AC Sparta Praha. V Liberci strávil celý rok 2020 do Slavie sa naplno vrátil v januári 2021.

### Návrat z hosťovania

16. januára 2021 nastúpil v súťažnom zápase za Slaviu Praha po takmer dvoch rokoch. O tri dni neskôr sa tešil z prvého gólu v Slavii pri víťazstve 4:1 nad Duklou Praha v druhom kole Pohára FAČR. V sezóne 2020/21 vyhral so Slaviou double keď triumfovali v lige aj pohári.

Dňa 27. februára 2022 strelil Hromada prvý gól v lige pri víťazstve 5:1 nad Hradcom Králové.

V sezóne 2022/23 získal so Slaviou Pohár FAČR keď vo finále zdolali AC Sparta Praha. Pre Hromadu to bol tretí pohár a piata trofej.

Reprezentačná kariéra
---------------------

Hromada debutoval v reprezentácii Slovenska 30. marca 2021 v kvalifikácii na Majstrovstvá sveta vo futbale 2022 pri víťazstve 2:1 nad Ruskom.

Hromada bol súčasťou konečnej nominácie na preložené EURO 2020. Na turnaji zasiahol do zápasu proti Poľsku (2:1) a Španielsku. Slovensko na turnaji skončilo v skupine.

Štatistiky kariéry
------------------

### Klubové

*K 29. augustu 2023*

Zápasy a strelené góly za kluby, v sezónach a súťažiach| Klub | Sezóna | Liga | Národný pohár | Európske súťaže | Iné | Celkom |
| --- | --- | --- | --- | --- | --- | --- |
| Divízia | Zápasy | Góly | Zápasy | Góly | Zápasy | Góly | Zápasy | Góly | Zápasy | Góly |
| FK Senica (hosť.) | 2015/16 | Fortuna liga | 25 | 5 | 2 | 1 | ― | ― | 27 | 6 |
| Viktoria Plzeň (hosť.) | 2016/17 | Fortuna:liga | 18 | 1 | ― | 6**2** **1** | 0 | ― | 24 | 1 |
| SK Slavia Praha | 2017/18 | 14 | 0 | 4 | 0 | 4**1** | 0 | ― | 22 | 0 |
| 2018/19 | 1 | 0 | 0 | 0 | 0 | 0 | ― | 1**3** | 0 |
| 2019/20 | 0 | 0 | 1 | 0 | 0 | 0 | 1 | 0 | 2 | 0 |
| 2020/21 | 14 | 0 | 3 | 1 | 5**1** | 0 | ― | 22 | 1 |
| 2021/22 | 22 | 1 | 1 | 0 | 3**2** **1** | 0 | ― | 26 | 1 |
| 2022/23 | 19 | 1 | 3 | 0 | 0 | 0 | ― | 22 | 1 |
| 2023/24 | 2 | 0 | 0 | 0 | 1**1** | 0 | ― | 3 | 0 |
| Celkom | 72 | 2 | 12 | 1 | 13 | 0 | 1 | 0 | 98 | 3 |
| Slovan Liberec (hosť.) | 2019/20 | Fortuna:liga | 13 | 0 | 3 | 0 | 0 | 0 | ― | 16 | 0 |
| 2020/21 | 9 | 2 | 0 | 0 | 8**2** | 1 | ― | 17 | 3 |
| Celkom | 22 | 2 | 3 | 0 | 8 | 2 | ― | 33 | 3 |
| Celkovo | 137 | 10 | 17 | 2 | 27 | 0 | 1 | 0 | 182 | 12 |

Poznámky
**1** Európska liga UEFA
**2** Liga majstrov UEFA
**3** Česko-slovenský pohár
### Medzinárodné

*K 29. augustu 2023*

Zápasy a góly za národný tím| Národný tím | Rok | Zápasy | Góly |
| --- | --- | --- | --- |
| Slovensko | 2021 | 5 | 0 |
| Celkovo | 5 | 0 |

Úspechy hráča
-------------

**SK Slavia Praha**

* 1. česká futbalová liga: 2018/19, 2020/21
* Pohár FAČR: 2017/18, 2020/21, 2022/23

Referencie
----------

1. ↑   *Slavia přivedla Slováka Hromadu ze Sampdorie, upsal se na tři roky* [online]. EuroFotbal.cz, [cit. 2023-08-29]. Dostupné online. (po česky)
2. ↑   *Jeden prípad z desaťtisíc. Slovenský talent pribrzdilo nevšedné zranenie* [online]. sportnet.sme.sk, [cit. 2023-08-29]. Dostupné online.
3. ↑   *Vinou zranení odohral iba jeden zápas. Slavia Praha posiela Hromadu na hosťovanie* [online]. sportnet.sme.sk, [cit. 2023-08-29]. Dostupné online.

Iné projekty
------------

Commons
* Spolupracuj na Commons Commons ponúka multimediálne súbory na tému **Jakub Hromada**

Externé odkazy
--------------

* Jakub Hromada na transfermarkt.com